cyanic-selkie/wikianc huggingface dataset:
Ուեչկա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Արտաքին հղումներ
Կատեգորիա:Ռուսաստանի գետեր
Արթուր Յուսպաշյան
Արթուր Արարատի Յուսպաշյան (Арту́р Арара́тович Юспашя́н, ), հայ ֆուտբոլիստ, կիսապաշտպան։ Հանդես է գալիս հայկական «Փյունիկ»-ի և Հայաստանի հավաքականի կազմում։
«Փյունիկ»
Արթուրը «Փյունիկ» ֆուտբոլային ակումբի սան է։ 2007 թվականին Յուսպաշյանը հանդես է եկել «Փյունիկ-2»-ի կազմում։ Մյուս մրցաշրջանում նա տեղափոխվել է հիմնական կազմ։
Թիմի հիմնական կազմում Յուսպաշյանը իր դեբյուտը նշել է 2008 թվականի հուլիսի 15-ին՝ «Անորտոսիսիայի» դեմ խաղում ։
Միջազգային կարիերա
Հայաստանի ազգային հավաքականի կազմում Յուսպաշյանը իր դեբյուտը նշել է 2010 թվականի մայիսի 25-ին՝ Ուզբեկստանի հավաքականի դեմ խաղում ։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Փյունիկի ֆուտբոլիստներ Կատեգորիա:Հայաստանի հավաքականի ֆուտբոլիստներ
Վարշավա (Հին քաղաք)
Հին քաղաք (Stare Miasto, Starówka), Վարշավայի ամենահին թաղամասը։ Շրջապատված է քաղաքի հին պարիսպներով և արդեն գոյություն չունեցող Կամենկա գետի հունով, Վիսլա գետի հուներից մեկով և Grodzka, Mostowa և Podwale փողոցներով։ Հին քաղաքը Վարշավայի ամենահայտնի տուրիստական տեսարժան վայրերից մեկն է։
Քաղաքի կենտրոնը համարվում է Առևտրի հրապարակը իր ռեստորաններով, սրճարաններով և խանութներով։ Շրջապատի փողոցները հարուստ են միջնադարյան ճարտարապետությամբ, օրինակ՝ քաղաքային պարիսպները, Վարշավայի բարբականները կամ Սուրբ Հովհաննես Մկրտչի տաճարը։
Պատմություն
Վարշավայի մասին առաջին անգամ հիշատակվում է 13-րդ դարի առաջին կեսին։ 15-րդ դարի վերջին այն համարվել է Վարշավայի իշխանության մայրաքաղաքը, իսկ 16-րդ դարից՝ Լեհաստանի մայրաքաղաքը։ 1795 թվականին Լեհաստանի երրորդ բաժանման ժամանակ քաղաքն անցնում է Պրուսիայի տիրապետության տակ։ 1807-1813 թվականներին Նապոլեոնի պատերազմների ժամանակ քաղաքը դառնում է Վարշավայի դքսության մայրաքաղաքը՝ Ֆրանսիայի ղեկավարությամբ։ Նապոլեոնի նկատմամբ հաղթանակից հետո, Վիեննայի կոնգրեսի որոշման համաձայն, Լեհաստանը անցնում է Ռուսաստանի տիրապետության տակ, և Վարշավան դառնում է Լեհական Թագավորության մայրաքաղաքը՝ Ռուսաստանի կայսրության տիրապետության ներքո ։ Վարշավայի Հին Քաղաքը կառուցվել է 13-րդ դարում։ Այն ի սկզբանե շրջապատված է եղել հողե պարսպով, իսկ 1339 թվականին կառուցվել են քաղաքային աղյուսե պարիսպները։ Սկզբում քաղաքը կառուցվում էր Մազովի իշխանների ամրոցի շուրջը, որը շուտով սկսեց անվանվել Թագավորական ամրոց։ Հին քաղաքի Առևտրի հրապարակը (Rynek Starego Miasta) հիմնվել է 13-րդ դարի վերջին 14-րդ դարի սկզբին, գլխավոր ճանապարհի երկայնքով, որը միացնում էր Թագավորական ամրոցը հյուսիսում Նոր քաղաքի հետ։ 1817 թվականին Հին քաղաքի ամենաերևացող տեսարժան վայրը համարվում էր ռատուշայի շինությունը՝ կառուցված մինչև 1429 թվականը։ 1701 թվականին Առևտրի հրապարակը վերակառուցվել է Թիլման վան Համերենի կողմից, իսկ 1817 թվականին ռատուշան քանդվեց։ 19-րդ դարից ի վեր հրապարակի չորս կողմերը սկսեցին կրել չորս հայտնի լեհերի անունները,որոնք երբևէ ապրել են համապատասխան վայրերում. Իգնացի զակշևսկի (հարավ), Հուգո Կոլոնտայ (արևմուտք), Յան Դեկերտ (հյուսիս), Ֆրանցիշեկ Բարս (արևելք)։
Երկրորդ համաշխարհային պատերազմից հետո Հին քաղաքը մանրակրկիտ կերպով վերականգնվել է ։ Այնտեղ, որտեղ հնարավոր էր, օգտագործում էին բնօրինակ շինությունների աղյուսները։ Ավերակներից մնացած խճաքարը բազմակի մաղում էին դեկորատիվ մասնիկներ գտնելու նպատակով, որոնք հետագայում վերակառուցում էին իրենց հին վայրերում։ Հին քաղաքի կերպարի վերակնգնման համար որպես աղբյուր օգտագործվում էին ճարտարագետ ուսանողների նախապատերազմյան գծագրերը։
Ամրոցի հրապարակ
(plac Zamkowy)- առաջինը, որ տեսնում են այցելուները Հին քաղաք մտնելիս։ Հրապարակը տեղակայված է Հին քաղաքի և թագավորական ամրոցի միջև։ Հարավային կողմում եռանկյունաձև հրապարակը սահմանափակված էր ամրոցի պարսպով և Կրակովյան դարպասներով։ Հրապարակում վեր է խոյանում Վարշավայի թագավոր Սիգիզմունդի սյունը ։
Կանոնիայի հրապարակ
(plac Kanonia)- Եռանկյունաձև փոքրիկ հրապարակ՝ Սուրբ Հովհաննես Մկրտչի տաճարի ետնամասում ։ Հրապարակի անունը սկիզբ է առնում 17-րդ դարից հրապարակում տեղակայված տներից, որտեղ բնակվում էին Վարշավայի կապիտուլի քահանաները :Նրանցից շատերը բավականին նշանավոր գործիչներ էին. օրինակ՝ Յարոսլավ Ստաշիցը՝ 1791 թվականի մայիսի 3 Սահմանադրության համահեղինակը։ Նախկինում այդ վայրը ծառայում էր որպես ծխական գերեզմանատուն, որի մասին հավաստում են հրապարակում պահպանված Տիրամոր արձանը՝ բարոկոյի ոճով կառուցված ։ Հրապարակի կենտրոնում տեղադրված է բրոնզյա զանգ, որը Յան Նիկոլայ Դանիլովիչը 1646 թվականին նվիրաբերել է Յարոսլավի եկեղեցուն։ Զանգը ձուլել է 1646 թվականին Դանիել Թիմը, ով Սիգիզմունդի սյան ճարտարապետն էր։
ՅՈՒՆԵՍԿՕ-ի համաշխարհային ժառանգության ցանկ
Վարշավայի Հին քաղաքը ընդգրկված է ՅՈՒՆԵՍԿՈ-ի համաշխարհային ժառանգության ցանկում՝ որպես «գրեթե ամբողջապես 13-18-րդ դարերի պատմական ժամանակաշրջանի վերականգնման օրինակ
» :
Ծանոթագրություններ
Կատեգորիա:Համաշխարհային ժառանգություն Լեհաստանում
Պայծառե
Պայծառե, (Վարշամ Տրդատյան, 1859 - 1904, Ալեքսանդրապոլ), հայ աշուղ, գուսան։ Ջիվանու դպրոցի աշուղներից։ Հանդես է եկել իբրև սիրերգու բանաստեղծ, սակայն հայտնի է դարձել իր ազգային ու սոցիալական բնույթի երգերով, որոնք լայն տարածում են գտել Հայաստանում և հայաբնակ վայրերում («Խոսեք, Հայաստանի լեռներ», «Առ սոխակն վանդակված» և այլն)։ Աշուղը բողոքել է ցարիզմի 80-ական թվականների հայահալած քաղաքականության դեմ, իր այլաբանական երգերով նպաստել հայ ժողովրդի ազատագրական պայքարին։ Նրա գազելները, հրապարակախոսական երգերը, դաստաններն ու մուհամմաներն աչքի են ընկնում լեզվի մաքրությամբ, անպաճույճ ոճով։ Պայծառեի երգերը ձայնագրել են Ն․ Տիգրանյանը, Ա․ Բրուտյանը և ուրիշներ։
Կատեգորիա:Հայ աշուղներ Կատեգորիա:1859 ծնունդներ Կատեգորիա:1904 մահեր
Ադրբեջանի բժշկության թանգարան
Ադրբեջանի բժշկության թանգարան (Azərbaycan Tibb Muzeyi), Ադրբեջանի բժշկական թանգարան։ Հիմնադրվել է 1984 թվականին և գտնվում է Ադրբեջանի մայրաքաղաք Բաքվում։ Թանգարանը պաշտոնապես գործում է 1986 թվականի հունվարի 29-ից ։
Թանգարանի մասին
Թանգարանը գտնվում է Բաքվի Նաջաֆկուլի Ռաֆիև փողոցում։ 1996 թվականին թանգարանը գրանցվել է Ադրբեջանի մշակույթի նախարարության մասնավոր թանգարանների ցուցակում։ Թանգարանի նպատակն է նաև հավաքել, պահպանել, ցուցադրել և սերունդներին փոխանցել Ադրբեջանիի բժշկական մշակութային ժառանգությունը հանդիսացող նյութական և հոգևոր արժեքները ։
Ցուցադրություն
Թանգարանի հավաքածուն կազմված է մոտ 24 000 նմուշից, որոնց թվում են բժշկության մեջ օգտագործվող տարատեսակ հնագույն սարքեր, հայտնի բժիշկների լուսանկարներ, շատ տարվա պատմություն ունեցող գանգեր և ոսկրեր, հազարամյակներ առաջ օգտագործվող սափորներ, հին բժշկական գրքեր և բժշկության պատմությունը լուսաբանող շատ այլ նյութեր ։ Թանգարանը ունի 6 դահլիճ։ Առաջին դահլիճում ցուցադրվում է XII դարի արևելքի ամենամեծ գիտնականներից մեկի՝ Աբու Ալի իբն Սինայի կիսանդրին և նրա «Բժշկական գիտության մասին» գրքի նկարը։ Այս դահլիճում առանձնանում է նաև Հիպոկրատի կիսանդրին, որը գիտական բժշկության հիմքն է։ Երկրորդ դահլիճում ցուցադրվում է միջնադարյան վիրաբուժական գործիքներ, XIII-XIX դդ. Ադրբեջանցի բժիշկների պատկերները։ Երրորդ դահլիճում ցուցադրվում են 20-րդ դարի սկզբին պատկանող բժշկական նյութերը։ Չորրորդ դահլիճում կա Ադրբեջանի ժողովրդավարական հանրապետության ժամանակի  բժշկական ցուցահանդես։
Ծանոթագրություններ
Կատեգորիա:Բաքվի թանգարաններ Կատեգորիա:Բժշկության թանգարաններ Կատեգորիա:1986 հիմնադրված թանգարաններ
Սալուել
Սալուել (Salouël), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 4358 մարդ, բնակչության խտությունը` 951.53 մարդ/կմ²։ Բնակավայրը զբաղեցնում է 4.58 կմ² տարածք։
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 6 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 3156 աշխատունակ (15-64 տարեկան) բնակիչ, որոնցից ակտիվ էին 1614-ը, իսկ ոչ ակտիվները` 1542։ Ակտիվության ցուցանիշը կազմում է 51,1 %։ 1614 աշխատունակ մարդկանցից աշխատել է 1438 անձ (731 տղամարդ և 707 կին)։ Գործազուրկ են եղել 176 անձ (90 տղամարդ և 86 կին)։ 1542 անաշխատունակներից 1187-ը եղել են աշակերտներ կամ ուսանողներ, 242-ը` թոշակառուներ, իսկ 113-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ասֆալտապատում
Ասֆալտապատում, ճանապարհների, մայթերի, հատակների պատումը ասֆալտբետոնով կամ ասֆալտի շաղախով։ Ասֆալտապատման ֆալտբետոնի խառնուրդը տեղադրվում է մեկ կամ երկու շերտով, ամուր և հարթ հիմքի վրա։ Ասֆալտապատման աշխատանքևերի մեքենայացման համար օգտագործվում են ասֆալտատեղադրիչներ։ Գործարանում պատրաստված ասֆալտբետոնը տեղադրման վայրն է բերվում ինքնաթափերով։ Ասֆալտատեղադրիչը խառնուրդը փռում է, հարթում և մասնակի խտացնում։ Վերջնական խտացումը կատարվում է գլդոններով ու այլ մեքենաներով։ Նեղ մայթերի, հատակների, տանիքների ասֆալտապատումը կատարվում է թափածո ասֆալտբետոնով՝ խառնուրդի հարթեցմամբ ու թեթևակի տոփանումով։
Կատեգորիա:Ճանապարհաշինություն
Զբոսաշրջությունը Նոր Զելանդիայում
Զբոսաշրջությունը Նոր Զելանդիայի եկամտի ամենամեծ աղբյուրն է։ 2013 թվականի փետրվարի դրությամբ՝ տարեկան, այստեղ են գալիս ավելի քան 2,5 միլիոն զբոսաշրջիկ ։ Նոր Զելանդիան գովազդվում է զբոսաշրջիկներին, որպես երկրագնդի մաքուր կանաչ անկյուն։ Առավել հեղինակավոր երթուղիների առկայությունը պայմանավորվում է բնության տեսարժան վայրերով, ինչպիսին են՝ Ֆորդլենդ, Աբել Թասման, Տոնգառիրո և Մաունթ Կուկ ազգային պարկերը։ Նոր Զելանդիայում զբոսաշրջիկների համար ավելի ցանկալի ատրակցիոնը բանջի-ջամփինգն է։
Զբոսաշրջիկների մեծ մասը Նոր Զելանդիա է գալիս Օքլենդ օդանավակայանով։ Երկրով ճամփորդելու առավել հետաքրքիր ուղղություններն են՝ Ֆորդլենդը, մասնավորապես՝ Միլֆորդ Սաունդը, Կուինսթաուն, Բեյ օֆ Այլենդսը, Ռոտորուան, Վայտոմոի քարանձավները, ինչպես նաև Հարավային կղզում գտնվող Ֆրանց Իոսիֆի և Ֆոքսի սառցադաշտերը։
Միջազգային զբոսաշրջություն
Նոր Զելանդիան՝ համաձայն թանկարժեք ճանապարհորդությունների գծով մասնագիտացած «Condé Nast Traveler» ամսագրի հարցումների, ամենացանկալի հանգստյան վայրերից մեկն է։ 2008 թվականին Նոր Զելանդիան այս հարցման արդյունքներում առաջինն էր, իսկ 2009 թվականին դարձավ երկրորդը ։ 2007 թվականին The Daily Telegraph հրատարակչության կողմից, որը նմանատիպ հարցումների գծով խոշորագույնն է Մեծ Բրիտանիայում, Նոր Զելանդիան ճանաչվել է հանգստի համար լավագույն վայրը։ Այն պահից սկսած, երբ կազմակերպությունը սկսեց օգնել զբոսաշրջությանը, Նոր Զելանդիա եկողների մեջ բրիտանացիները քանակը հասավ 61 տոկոսի ։ Երկրի խոշորագույն զբոսաշրջային գործակալություն «Tourism New Zealand»-ը առաջ է տանում տուրեր Նոր Զելանդիայում, այլ երկրներում։ Օրինակ՝ Չինաստանում առաջխաղացման համար ընկերությունը ծախսեց 7 միլիոն նորզելանդական դոլար ։ Նոր Զելանդիան դարձավ առաջին երկիրը, որը սկսեց համագործակցել  «Google Earth»-ի հետ երկրի զբոսաշրջային քարտեզը «Google»-ում ստեղծելու գործում ։
11 երկիր, որտեղից առավել շատ են կարճաժամկետ այցելությունները Նոր Զեկանդիա.
Էկոլոգիա
Անընդհատ ավելացող ավիափոխադրումների ազդեցությունը շրջակա միջավայրի վրա և հասարակության արձագանքը կարող են կանգնեցնել Նոր Զելանդիայի զբոսաշրջության աճը։ Այնուամենայնիվ Նոր Զելանդիայի զբոսաշրջության նախարարությունը՝ զբոսաշրջիկների քանակի, տարեկան 4 տոկոս աճ է արձանագրում ։
Տրանսպորտ
Նոր Զելանդիան ունի օդանավակայանների ճյուղավորված ցանց։ Դրանք կան երկրի բոլոր խոշոր քաղաքներում, ինչը երկրում տեղաշարժվելը դարձնում է արագ և հարմարավետ։ Կրայստչյորչից Օկլենդ (Հարավային կղզուց Հյուսիսայն կղզի) թռիչքը տևում է 1 ժամ 20 րոպե։ Հիմնական ներքին ավիափոխադրողները  «Air New Zealand» և «Jetstar» ընկերություններն են։ Սրանց կանոնավոր թռիչքները լրացնում են չարթերային ավիաընկերությունները և օդային տուրօպերատորները։
Նոր Զելանդիայի երկաթուղիների ձգվածությունը ընդհանրապես մեծ չէ՝ 3898 կմ։ Երկրի գլխավոր լաստանավով գետանցը գտնվում է Կուկի նեղուցում, որը միացնում է Հյուսիսային կղզում գտնվող Վելինգտոնը Պիկտոնին։ Լաստանավը նավ է, որը տեղափոխում է մարդկանց և ավտոտրանսպորտ՝ ավտոմեքենաներ, մոտոցիկլետներ, հեծանիվներ, ավտոտներ (campervans)։ Ավտոմեքենաների վարձույթի կազմակերպությունների մեծ մասը, չեն թույլատրում ինքնուրույն իրականացնել մեքենաների  լաստանավային փոխադրումներ։ Կոկի նեղուցում աշխատում են երկու հիմնական օպերատորներ՝ «Interislander» և «BlueBridge»։ Նրանք լաստանավոյին փոխադրումներ են իրականացնում ամեն օր, նույնիսկ տոն օրերին կախված եղանակային պայմաններից։ Ճանապարհորդությունը մի կղզուց մյուսը տևում է 3 ժամ 20 րոպե։
Ներքին զբոսաշրջություն
Զբոսաշրջային կազմակերպությունները պարբերաբար ակցիաներ են կազմակերպում Նոր Զելանդիայի բնակիչների համար երկրի ներսում շրջագայելու համար։ Նմանատիպ ակցիաներ է արվում, քանի որ բնակիչները մեծ մասը գերադասում են հանգստանալ Ավստրալիայում և այլ երկրներում ։ Ըստ Նոր Զելանդիայի զբոսաշրջության նախարարության տվյալների՝ տարեցտարի ներքին զբոսաշրջությունից ստացված եկամուտ ավելանում է 1-1,5 տոկոսով ։
Զվարճալիքներ
Նոր Զելանդիայում զբոսաշրջիկների առավել տարածված զվարճալիքներից են՝ տեսարժան վայրերի այցելությունը, հանգստի էքստրեմալ տեսակներով զբաղվելը և հետիոտն զբոսաշրջությունը։ Ակտիվ հանգստի զարգացման նպատակով Նոր Զելանդիայում ներդրվել են տարբեր հետիոտն ճանապարհներ, որոնցից շատերի ստեղծմանը աջակցել է Նոր Զելանդիայի շրջակա միջավայրի պահպանության դեպարտամենտը։ Նմանատիպ ուղիներից առավել հեղինակավոր են Միլֆորդի արահետը (Milford Track), երկրի ամբողջ երկայնքով ձգվող, հետիոտն ճանապարհ՝ Տե Առարոան (Te Araroa Trail) և Նորզելանդական հեծանվային ուղին  (The New Zealand Cycle Trail) ։ Նոր Զելանդիայում թափ են առնում նաև էլիտար և էկո զբոսաշրջությունները ։
Արտաքին հղումներ
Կատեգորիա:Զբոսաշրջությունը Նոր Զելանդիայում
Վլադիմիր Յավորիվսկի
Վլադիմիր Յավորիվսկի (Володимир Олександрович Яворівський, ), խորհրդային և ուկրաինացի լրագրող, գրող, քաղաքական գործիչ, Ուկրաինայի խորհրդարանի I, II, IV-VI գումարման պատգամավոր։ ԽՄԿԿ անդամ (1971-1990)։
Կենսագրություն
Վլադիմիր Յավորիվսկին ծնվել է 1942 թվականին Վիննիցայի մարզի Կռիժոպոլի շրջանի Տեկլևկա գյուղում, կոլտնտեսականի ընտանիքում։ 1964 թվականին ավարտել է Օդեսայի Իլյա Մեչնիկովի անվան ազգային համալսարանի ուկրաինական բանասիրության ֆակուլտետը։ Աշխատել է տարբեր ԶԼՄ-ներում, եղել է Օդեսայի ռադիոյի խմբագիրը, «Զապորոժսկայա պրավդա», «Прапор юності» («Երիտասարդության դրոշ»), «Լիտերանուրնայա Ուկրաինա» խմբագրությունների թղթակից, Լվովի հեռուստատեսությունում աշխատել է որպես կինոսցենարիստ, եղել է Ուկրաինայի գրողների միության գրական խորհրդատու, ռեֆերենտ, «Вітчизна» («Հայրենիք») ամսագրի գլխավոր խմբագրի տեղակալ։ Ուկրաինայի ժուռնալիստների ազգային միության անդամ է 1969 թվականից, գրողների միության անդամ՝ 1971 թվականից, եղել է նաև գրողների միության քարտուղար։ 2001-2011 թվականներին եղել է Ուկրաինայի գրողների ազգային միության նախագահը ։
Արտաքին հղումներ
Կատեգորիա:Ուկրաինացի գրողներ Կատեգորիա:Ուկրաինայի քաղաքական գործիչներ Կատեգորիա:Օդեսայի համալսարանի շրջանավարտներ Կատեգորիա:Խորհրդային գրողներ Կատեգորիա:Խորհրդային լրագրողներ Կատեգորիա:Ուկրաինացի բանաստեղծներ Կատեգորիա:Քաղաքական գործիչներ Կատեգորիա:ԽՄԿԿ անդամներ Կատեգորիա:Ուկրաինացի լրագրողներ Կատեգորիա:ԽՍՀՄ քաղաքական գործիչներ Կատեգորիա:ԽՍՀՄ ԳԽ պատգամավորներ
Բրազիլեա
Բրազիլեա  (Brasiléia), համայնք Բրազիլիայում՝ Ակրի նահանգի կազմում։ Գտնվում է Վալի դու Ակրիի ագլոմերացիայի մարզում։ Մտնում է Բրազիլեայի գավառի կազմի մեջ։ Բնակչությունը կազմում է 19065 մարդ՝ 2007 թվականի տվյալներով։ Գրավում է 4336,189 կմ2 տարածք։ Բնակչության խտությունը՝ 4,4 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Ակրի նահանգի բնակավայրեր Կատեգորիա:1910 թվականին հիմնադրված բնակավայրեր
Պոլտավայի շրջան (Պոլտավայի մարզ)
Պոլտավայի շրջան (Полтавський район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Պոլտավա ։
Աշխարհագրություն
Շրջանի տարածքի մակերեսը կազմում է 1300 կմ²։
Բնակչություն
2001 թվականի մարդահամարի արդյունքներով շրջանում բնակվում էր 66704 մարդ։ Բնակչության խտությունը կազմում էր 51,31 մարդ/կմ²։
Արտաքին հղումներ
Կատեգորիա:Պոլտավայի մարզ Կատեգորիա:Ուկրաինայի շրջաններ
Եռվորյակ նյարդ
Եռվորյակ նյարդ (լատ. nervus trigeminus) թվով հինգերորդ զույգ գանգուղեղային նյարդն է։ Այն 12-րդ գանգուղեղային նյարդերից ամենախոշորն է։ Այն խառը տիպի նյարդ է, բաղկացած է շարժիչ և զգացող նյարդաթելերից։ Եռվորյակ նյարդը իր անվանումը ստացել է, ելնելով նրանից, որ նյարդաթելի զգացող մասը, դուրս գալով նյադային հանգույցից, բաժանվում է երեք հիմնական ճյուղերի։ Այդ ճյուղերն են՝
Այս երեք նյարդաճյուղերը ապահովում են գլխի և դեմքի մեծ մասերի զգայունությունը, քթի և բերանի խոռոչի լորձաթաղանթի զգայունությունը, ատամների, ինչպես նաև ուղեղի կարծր թաղանթի որոշակի հատվածը։ Նյարդի շարժական նյարդաթելերը ապահովվում են ծամողական և այլ մկաններ։ Եռվորյակ նյարդի պաթոլոգիայի դեպքում խանգարվում են թե շարժողական, թե զգացողական նյարդային համակարգերը։ Ամենատարածված հիվանդություններից է Եռվորյակ նյարդի նևրալգիան, որի ժամանակ հիվանդը զգում է սուր ճառագայթող ցավեր Եռվորյակ նյարդի թելերի ուղղությամբ։
Կառուցվածք
Կամրջի միջին շերտում գտնվող շարժիչ՝ ծամիչ, կորիզի աքսոնները կազմում են շարժիչ արմատ, որը գանգի խոռոչից դուրս է գալիս ստործնոտային ճյուղի հետ միասին։ Շարժիչ կորիզը կեղև-կորիզային ուղիներով առաջ, կենտրոնական գալարի ստորին մեկ երրորդ, որտեղ պրոյեկցվում է է գլուխը, ստանում է երկկողմանի կեղևային գրգռիչներ։ Նյարդավորում է ծամիչ մկանները։
Եռվորյակ նյարդի ճյուղերը
Եռվորյակ նյարդի ճյուղերն են՝
Ակնային նյարդը(n. ophthalmicus) գանգի խոռոչից դուրս է գալիս վերին ակնակապճային վերին ճեղքով մտնում է ակնկապիճ առաջային մասի, վերին կոպի, աչքի միջային անկյան և քթի մեջքի մաշկը, ակնագունդը, եղջերենին, շաղկապենին, քթի խոռոչի վերին մասի, ճակայային և մաղոսկրային ծոցերի լորձաթաղանթը։ Գանգի խոռոչում ակնային նյարդից անջատվող ճյուղերը նյարդավորում են՝ կարծրենու թերթիկը՝ ուղեղիկի վրանը։ Ակնակապճում գտնվող թարթչային և թևաքմային հանգույցներից ակնային նյարդը ստանում է պարասիմպատիկ, իսկ զարկերակային ճյուղերով՝ սիմպաթիկ նյարդաթելեր, որոնք ապահովում են համապատասխան շրջանի վեգետատիվ (արցունքազատիչ, անոթաշարժ, սնուցողական) նյարդավորումը։
Վերծնոտային նյարդը (լատ․n. maxillaris) Վերծնոտային նյարդի ճյուղերն են՝ Վերծնոտային նյարդը զգացող նյարդ է։ Մինչև գանգի խոռոչից դուրս գալը, այն տալիս է ճյուղեր՝ նյարդավորելու կարծրենի։ Թևաքմային հանգույցից միանում են պարասիմպատիկ, իսկ շուրջզարկերակային հյուսակներից՝ սիմպատիկ թելերը։
Ստործնոտային նյարդը (լատ․ n. alveolaris inferior) Ստորին ճյուղը կամ ստործնոտային նյարդը (n. mandibularis) գանգի խոռոչից դուրս է գալիս ձվաձև անցքով։ Մինչև ճյուղավորումը նյարդացողունից անջատվում է միջին գանգափոսի կարծրենին նյարդավորող թաղանթային ճյուղը։ Այն խառը նյարդ է։ Նյարդավորվում են ականջի առաջային հատվածի՝ստորին շրթունքի, կզակի մաշկը, ստորին ծնոտն ու ատամնաշարը, այտի և բերանի ստոծանու լորձաթաղանթը։ Պարասիմպաթիկ թելեր է ստանում ականջային հանգույցից։ Շարժիչ ճյուղերը նյարդավորում են` թևակերպային մկանը միջային մկանը, երկփոր մկան առաջային փորիկը ականջի թմբկաթաղանթը լարող մկանը քիմքը լարող մկանը։
Նյարդի երրորդ ճյուղը ունի նաև երկու հանգույցներ։ Այս հանգույցները պատկանոմ են վեգետատիվ նյարդային համակարգին, որոնց միջոցով էլ կատարվում է թքագեղձերի նյարդավորումը։ Այդ հանգույցներն են՝
Ականջային հանգույցը պարասիմպաթիկ հանգույց է, այն օվալաձև է գտնվում է օվալաձև անցքի տակ՝ ստործնոտային նյարդի հարևանությամբ։ Այն ստանում է պարասիմպաթիկ թելերը n. petrosus minor֊ից, որն էլ իր հերթին հանդիսանում է լեզվաըմպանային նյարդի ճյուղ հանդիսացող n. tympanicus-ի շարունակությունը։ Թելերը, շարունակվելով անցնում են հարականջային թքագեղձ, n. auriculotemporalis-ի հետ միասին։
Զգացող արմատ
Զգացող ճյուղերը տարածվում են ստորին ատամների, լեզվի, քունքի շրջանի և դեմքի ստորին մասի մաշկի մեջ։ Զգացող արմատի ճանապարհին գտնվում է կիսալուսնաձև մի հանգույց, որից ծագում են երեք խոշոր ճյուղեր.
Մյուս հանգույցը ganglion sunbmandibulare-ն է։ Այն գտնվում է միջին թևակերպային մկանի առաջային եզրի մոտ (m. pterygoideus medialis), ստործնոտային թքագեղձից վեր, n. lingualis-ի տակ։ Հանգույցը կա։ Այստեղ վերջանում է նաև chorda tympani-ի թելերը և դուրս գալով նյարդավորում են ստործնոտային և ենթալեզվային թքագեղձերը։
Զգացող ճյուղեր
Թշային նյարդը (լատ․ N. buccalis) նյարդը ապահովվում է թշի լորձաթաղանթը։ Լեզվային նյարդը (լատ․ n. lingualis) գտնվում է բերանի խոռոչի հատակին՝ ծածկված բերանի խոռոչի լորձաթաղանթով։ Այն անցնում է թևակերպային մկանների միջով և նրան է միանում fissura petrotympanic-ից դուրս եկող դիմային նյարդի բարակ ճյուղը՝ chorda tympani-ի միջով։ Chorda tympani-ն իր մեջ պարունակում է nucleus salivatorius superior n. intermedii պարասիմպաթիկ կորիզների թելերը, որոնք էլ նյարդավորում են ստործնոտային և ենթալեզվային թքագեղձերը։ Chorda tympani-ն պարունակում է նաև համազգաց թելեր, որը տալիս է թելեր լեզվի մեջքի առաջային երկու երրորդին։ N. lingualis-ը ապահովվում է նաև լեզվի ընդհանուր զգացողությունը՝ շոշափելիքի, ցավի, ջերմաստիճանի։
Ստործնոտայի նյարդ
Ստործնոտային նյարդը ( լատ․ n. alveolaris inferior) նույնանուն անոթի հետ միասին մտնում է ստործնոտային անցք և նյարդավորում է ստորին ծնոտի ատամները։ Կզակային անցքից դուրս գալով այն տալիս է մեծ ճյուղ՝ կզակային նյարդը (լատ․ n. mentalis), որը բերանակցում է համապատասխանաբար հակառակ կողմի նույնանուն նյարդի հետ և նյարդավորում է կզակային շրջանի մաշկը, ստորին շրթունքը և համապատասխանաբար ստորին կտրիչները և ժանիքները։ Ստործնոտային նյարդը խառը նյարդ է, այն իր մեջ պարունակում է մի փոքրիկ շարժիչ ճյուղ, որը անջատվում է՝ մինչև ստործնոտային անցք մտնելը։ Այդ ճյուղը N. mylohyoideus-ն է։
Ականջաքունքային նյարդ
Ականջաքունքային նյարդը (լատ․ n. auriculotemporalis) թափանցում է հարականջային թքագեղձի վերին մասով, տալով սեկրետոր ճյուղեր, զգացող ճյուղեր քունքստործնոտային հոդին, ականջախեցու առաջային հատվածին, արտաքին լսողական անցուղուն։
Եռվորյակ նյարդի հիվանդություններ
Ախտահարումների ժամանակ համապատասխանաբար տուժում են նյարդի կողմից իրականացվող ֆունկցիաները։ Կլինիկական դրսևորումները կախված են նյարդի ախհատարման գոտուց։ Կարող է առաջանալ զգացողություն տարբեր խանգարումնորով՝ հիպերեսթեզիա, դիզեսթեզիա, նևրալգիաներ։ Զգացող արմատի և Գասսերյան հանգույցի վնասման ժամանակ վնասվում են նյարդի երեք ճյուղերը և համապատասխանաբար առաջանում է բոլոր տեսակների զգացողությունների բացակայություն և ցավեր։ Եռվորյակ նյարդի ճյուղերից որևէ մեկի ընթացքով հերպետիկ ցանի առկայության դեպքում հերպետիկ վիրուսային աղտահարում հայտնաբերվում է նաև Գասսերյան հանգույցում, քանի որ Հերպես 1-ին վիրուսը անորսալի է իմունային համակարգի կողմից, երբ այն գտնվում է Եռվորյակ նյարդի ճյուղերից որևէ մեկում։ Տեսաթմբի և ներքին պատիճի հետին մեկ երրորդի վնասման դեպքում հակառակ կողմի վերջույթներում, մարմնի և դեմքի կեսերում բացակայում են զգացողության բոլոր տեսակները՝առաջանում է լրիվ հեմիանեսթեզիա։
Երբ ախտահարվում են Եռվորյակ նյարդի ճյուղերը, համապատասխանաբար ունենում ենք հետևյալ պատկերը։
Կեղև-կորիզային ուղու միակողմանի ախտահարումները չեն արտահայտվում ծամիչ մկաննների պարալիզով։ Դա հնարավոր է միայն երկկողմանի ախտահարման ժամանակ։
Ուղեղաբնում տեղակայված կորիզներից առավել հաճախ ախտահարվում է ողնուղեղային ուղու կորիզը (nucleus tractus spinalis n.trigemini): Կլինիկական դրսևորումը կախված է, թե կորիզի որ հատված, է ախտահարվում։ Եթե միայն օրալ (բերանային) հատվածն է ախտահարվում, ապա զգացողականությունը խանգարվում է համապատասխան կողմի օրալ կողմը՝ քթի և շրթունքի հատվածը։ Եթե պաթոլոգիական պրոցեսը տեղակայվում է կորիզի միջային հատվածը, ապա ամբողջ երեսի խանգարվում, մինչդեռ հպման և խորանիստ զգացողությունները պահպանվում են՝զգացողության տարամիտվող խանգարում։ Ցավերը բնորոշ չեն։ Կորիզի պոչային (կաուդալ) հատվածը պատասխանատու է դեմքի կողմային հատվածների զգացողությեւնների համար։ Այսպիսով կորիզի ամեն հարկում, փակագծաձև են և հայտնի են իբրև Զելդերի գոտիներ։ Զելդերի գոտիների ախտահարման ժամանակ խանգարվում է միայն մակերեսային զգացողությունները՝ ջերմաստճանային և ցավային, իսկ խորանիստ զգացողությունները մնում են պահպանված։
Շարժիչ արմատ
Շարժիչ ճյուղերը նյարդավորում են ծամիչ և փափուկ քիմքի մկանները։
Կատեգորիա:Գլխուղեղային նյարդեր
Բևեռային ցերեկ
Բևեռային ցերեկ, ժամանակահատված, երբ Արեգակը չի հեռանում հորիզոնից 1 օրից ավելի։
Ընդհանուր տեղեկություններ
Ամենաերկար բևեռային ցերեկները նկատվում են բևեռներում` մոտ 6 ամիս։ Հյուսիսային բևեռում նկատելի է մարտի 18-ից մինչև սեպտեմբերի 26-ը, իսկ Հարավային բևեռում` սեպտեմբերի 21-ից մինչև մարտի 23-ը։ Բևեռային ցերեկվա ընթացքում Արեգակը մայր չի մտնում, այլ շրջան է գծում հորիզոնի գծի երկարությամբ։ Հատկանշական է, որ ռեֆրակցիայի արդյունքում գիշերահավասարին նախորդող մի քանի օրվա ընթացքում Արևը միաժամանակ երևում է երկու բևեռներում։ Բևեռային շրջաններին նախորդող օրերին արտաքին կողմից նկատվում են սպիտակ գիշերներ։
Բևեռային ցերեկվա և գիշերվա գոյությունը առաջին անգամ կանխատեսվել է հին հույն աստղագետ Բիոն Աբդերիիցի կողմից։
Աղբյուրներ
Կատեգորիա:Աշխարհագրական տերմիններ Կատեգորիա:Արեգակնային երևույթներ Կատեգորիա:Բևեռներ
Coachella – Woodstock in My Mind
Coachella – Woodstock in My Mind, ամերիկացի երգչուհի Լանա Դել Ռեյի երգն է։ 2017 թվականի մայիսի 15–ին երգը պաշտոնապես թողարկվեց որպես նրա հինգերորդ ստուդիական ալբոմ Lust for Life–ի առաջին գովազդային սինգլ ։
Պատմություն և թողարկում
Երգն առաջին անգամ բացահայտվեց արաբական Anghami աուդիոծառայությունում՝ 2017 թվականի մայիսի 13–ին ։
Երգը գրելուց հետո՝ 2017 թվականի ապրիլի 17–ին, երգչուհին ձայնագրեց իրեն որոշ մասեր երգելիս։ Հոլովակը ձայնագրել էր Կալիֆոռնիայի Ինդիո քաղաքում կայացած Կոաչելլա փառատոնն այցելելուց հետո։ Վիդեոյում Դել Ռեյն ասում է․ "Ես չեմ պատրաստվում ստել՝ ես ունեի խառը զգացմունքներ շաբաթվա վերջն անցկացնելով պարելով, մինչդեռ Հյուսիսային Կորեայում տիրում էր լարվածություն։ Ես գտնում եմ, որ այդ զգացմունքը աշխարհում կատարվող բաներին հետևելու և միարժամանակ ազատ ժամանակ ունենալու հետ էր կապված, որպեսզի գնահատենք Աստծո ստեղծած աշխարհը այնպես, ինչպես այն պետք է գնահատված լինի։ Տուն վերադառնալու ճանապարհին ես ինձ զգացի պարտավորված այցելելու աշխարհի խճուղում գտնվող իմ սիրելի հին վայրերից մեկը, որտեղ ես նստեցի սեկոյյայի պուրակի մոտ և գրեցի մի փոքրիկ երգ։ Ես պարզապես ցանկացա կիսվել այն հույսով, որ մեկ անձի խաղաղության համար հույսն ու աղթոքը կարող է նպաստել դրա իրականացմանը հեռանկարում։ Հուսով եմ, որ բոլորը լավ օր են ունենում։ Սիրով՝ Կալիֆոռնիայից ։"
Կոմպոզիցիա
The Guardian ամսագիրը «Coachella – Woodstock in My Mind»–ն նկարագրեց որպես «հանդարտ թրեպ երգ» ։ Exclaim!–ն այն կոչեց «Լանայի սենտիմենտալ սիրային երգերի ժանրի էլեկտրոնային շրջադաց» ։ Երգի կրկներգը Լեդ Զեփելինի «Stairway to heaven» երգի նմուշն է ։
Անձնակազմ
Տվյալները վերցված են Tidal աուդիոծառայությունից ։
Արտաքին հղումներ
Կատեգորիա:Երգեր այբբենական կարգով Կատեգորիա:Լանա Դել Ռեյի երգեր Կատեգորիա:2017 երգեր
Հովհարով աղջիկը (նկար, Գևորգ Գրիգորյան)
«Հովհարով աղջիկը», ՀԽՍՀ վաստակավոր նկարիչ Ջիոտտոյի` Գևորգ Գրիգորյանի 1926 թվականին ստեղծած կտավը։ Ցուցադրվում է Հայաստանի ազգային պատկերասրահի մասնաճյուղ Գևորգ Գրիգորյանի (Ջիոտտո) արվեստանոց-թանգարանում ։
Նկարագրություն
«Հովհարով աղջիկը» նկարը համարվում է 1920-ական թվականների հայ կերպարվեստի լավագույն նմուշներից մեկը։ Նկարիչը հարթապատկերային եղանակով ոսկեգույն դեղինի և օքրայի նուրբ համադրումով ազատորեն օգտվելով ժամանակի արևմտյան ու ռուսական գեղանկարչության տարածված ոճերից՝ հասել է հետաքրքիր գեղարվեստական արդյունքի։ Կուբիզմի, Սեզանի, երբեմն նաև Պիկասոյի կտավների տարրերը Նիկո Փիրոսմանիի ազատ ձևերի հետ համադրելով՝ նկարիչը հասել է այնպիսի ինքնատիպության, որն առանձնանում է խորհրդային արվեստի համայնապատկերի վրա։
Արտաքին հղումներ
Կատեգորիա:Գևորգ Գրիգորյանի նկարներ Կատեգորիա:1926 նկարներ
Լուիս Կառլոս Գալան
Լուիս Կառլոս Գալան Սարմիենտո (Luis Carlos Galán, ), կոլումբիացի լիբերալ քաղաքական գործիչ և լրագրող, որը երկու անգամ առաջադրվել է Կոլումբիայի նախագահի պաշտոնում, առաջին անգամ առաջադրվել է 1979 թվականի իր հիմնադրած Նոր լիբերալիզմի քաղաքական շարժման համար։ Շարժումը հիմնականում կոլումբիական լիբերալ կուսակցության պահանջով էր, և նախկին լիբերալ նախագահ Խուլիո Սեսար Տուրբայ Այալայի միջնորդությամբ 1989 թվականին Գալանը վերադարձավ Լիբերալ կուսակցություն և 1990 թվականին առաջադրեց իր թեկնածությունը նախագահական ընտրություններում։
Գալանը իրեն թշնամի էր համարում թմրանյութերի քարտելը և մաֆիան, որը կար կոլումբիական քաղաքականությունում, այս դեպքում գլխավոր թմրամիջոցը հանդիսանում էր Պաբլո Էսկոբարի ղեկավարած Մեդելինյան Քարտելը, ով փորձում էր(սակայն անհաջող) դառնալ Նոր լիբերալիզմի շարժման և Կոլումբիայի Ներկայացուցիչների պալատի անդամ։ Գալանը հրապարակավ դատապարտեց Պաբլո Էսկոբարին և սատարեց ԱՄՆ-ի արտահանձնման պայմանագրին ի հակառակ Կոլումբիայի քարտելի ցանկություններին, որոնք վախենում էին ԱՄՆ-ի արտահանձնումից։ Մի քանի մահվան սպառնալիքներ ստանալուց հետո, 1989 թ.-ի օգոստոսի 18-ին Կունդինամարկա, Սոչա քաղաքում անցկացվող քարոզարշավի ընթացքում Գալանը սպանվեց վարձու մարդասպանների կողմից, որոնց վարձել էին թմրամիջոցի քարտելները։ Այդ ժամանակ, 1990 թվականի նախագահական առաջիկա ընտրություններում Գալանը հաջողությամբ էր անցկացնում ընտրությունները՝ հօգուտ ունենալով 60 տոկոս վարկանիշ։ Նրա սպանության գործով անցկացվող հետաքննությունը մնում է չբացահայտված։
Կյանքի վաղ շրջան
1950 թվականին Բոգոտայում Գալանը ընդունվեց Colegio Americano-ի միջնակարգ դպրոցը։ Ուսանող եղած ժամանակ 8 տարեկանում նա միացավ հանրահավաքի՝ ընդդեմ պահպանողական նախագահ Լաուրեանո Գոմեսի, և ցանկացավ աջակցել լիբերալ ջոկատներին ։ Երկու տարի անց նրան տեղափոխեցին Կոլեգիո Անտոնիո Նարիո դպրոցը։ Երբ նա 14 տարեկան էր, 1957 թվականին Գալանը մասնակցեց ուսանողների բողոքի ակցիային ընդդեմ Գուստավո Ռոջասի բռնապետական ռեժիմի, չնայած իր տարիքին ձերբակալվեց և գիշերն անցկացրեց բանտում ։ 1960-ին Գալանը գերազանցությամբ ավարտեց ավագ դպրոցը և սկսեց ուսումնասիրություններ կատարել իրավագիտության և տնտեսագիտության ոլորտներում Բոգոտայի Հայրապետական Խավիերյան համալսարանում։ Երբ 1963 թվականին նա ուսանող էր, Գալանը հիմնադրեց Վերտիսը, համալսարանական ամսագիր էր՝ արտահայտելու իր լիբերալ հակումները, որը հիմնականում պահպանողական էր, սա նաև նրա առաջին փորձն էր լրագրության ոլորտում։ Նրան հաջողվեց հանդիպել Կոլումբիայի նշանավոր առաջնորդների հետ, ինչպես նաև նախկին լիբերալ նախագահ Կառլոս Լերասի հետ, (որը հիացած էր Գալանի աշխատանքով, որոշեց հոդվածներ գրել Vértice Magazine-ի համար), Կոլումբիայի գլխավոր հայտնի թերթի El Tiempo-ի սեփականատիրոջ և Կոլումբիայի նախկին լիբերալ նախագահ Էդուարդո Սանտոսի հետ հարցազրույցի ընթացքում Սանտոսը տպավորված էր Գալանի լրագրողական ունակություններով։ 1965 թվականին համալսարանն ավարտելուց հետո Գալանը սկսեց աշխատել կոլումբիական «El Tiempo» թերթի համար ։
Լրագրություն
El Tiempo-ում Գալանն դարձավ հայտնի լրագրող և թղթակից, իր ջանքերի շնորհիվ նա դարձավ ռեժիսորի օգնական, իսկ ավելի ուշ` ռեժիսոր Ռոբերտո Գարսիա Պենայի աջակցությամբ եղավ գործադիր տնօրեն։ Նա ակտիվ գործունեություն էր ծավալում նաև նախկին նախագահ Կառլոս Լերասի հիմնադրված Nueva Frontera շաբաթաթերթում, որը նա ղեկավարում էր 1976-ին՝ Իտալիա ժամանելուց հետո ։ Որպես լրագրող՝ Գալանը գրել է ավելի քան 150 հոդված, որին հաջորդել է ևս 150-ը, երբ նա աշխատում էր El Tiempo թերթում։
1977 թվականին Գալանը Նուևա Ֆրոնտերայի խմբագրականներից մեկում մի հոդված է գրել, որում դատապարտում է թմրամիջոցների ապօրինի շրջանառությունը և մաֆիայի գոյությունը, քանի որ դրանք ազդում են Կոլումբիայի սոցիալական կառուցվածքի վրա։ Նա նաև դատապարտում էր այն քաղաքականությունը, բարոյական արժեքների կոռուպցիան և հավաքական արժեքների կորուստը, որոնք դիտարկվում են որպես Կոլումբիայի ապագայի նախադրյալ ։
Այն ժամանակ, վերջերս ընտրված նախագահ Միսաել Պաստրանայի հետ հարցազրույցի ժամանակ զարմացավ նախագահի այն խոսքից, որ նա Գալանին ասաց, որ նա պատրաստվում է լինել կրթության նախարար։
Նա մանրամասն նկարագրեց այն փաստերն ու իրադարձությունները և նշանավոր գործիչների հետ հանդիպումները, ինչպես նաև ի ցույց դրեց իր անձնական տեսակետն ու մտքերը ։
Քաղաքական կարիերա
1970 թվականին Միսայել Պաստրանայի նախագահության օրոք Գալանը նշանակվեց Ազգային կրթության նախարար։ Նախարարի պաշտոնում նա աչքի է ընկել իր առաջադիմական և սոցիալական քաղաքականությամբ, բայց հաջողության չհասավ։ 1972-ին Գալանը Իտալիայում նշանակվեց Կոլումբիայի դեսպան, իսկ ավելի ուշ՝ 1974-ին, դեսպան եղած ժամանակ նշանակվել է, որպես ՄԱԿ-ի Պարենի և գյուղատնտեսության կազմակերպության Կոլումբիայի ներկայացուցիչ։ Նախկին նախագահ Լերասի օրոք յոթ տարի Nueva Frontera Magazine-ը տնօրինելուց հետո, 1976 թ.-ին Գալանը առաջադրվեց Սանտանդերի հյուսիսարևելյան գերատեսչությունում գտնվող Օիբա փոքր քաղաքում, որպես ավագանու խորհրդական։ 1977 և 1978 թվականներին Գալանը աջակցում էր Կառլոս Լերասին՝ վերընտրվելով Կոլումբիայի նախագահ, մինչ նա առաջադրվում էր Սենատում։ Բայց երկրորդ անգամ նա չվերընտրվեց, բայցևայնպես, ընտրվեց Կոլումբիայի սենատոր, որը ներկայացնում է Սանտանդերի դեպարտամենտը։
1979 թ.-ի նոյեմբերի 30-ին Գալանը ստեղծեց Նոր լիբերալիզմ կուսակցությունը, որը լիբերալ կուսակցության կազմում էր ։
1980-ականների ընթացքում Կոլումբիան սկսեց քննադատել թմրանյութի քարտելները, մասնավորապես՝ Մեդելինյան Քարտելին, որը մեծ ազդեցություն ուներ պաշտոնյաներին կաշառելու կամ սպանելու հարցում։
1980 թվականին Գալանը ընտրվեց մայրաքաղաքի խորհրդական, իսկ հաջորդ տարի նշանակվեց Բոգոտայում, 1981-ին որպես Կոլումբիայի նախագահի հավանական թեկնածու, նպատակ ուներ մարտահրավեր նետել Ալֆոնսո Լոպես Միշսենին և իր կուսակցությանը։ Գալանի համար սա դրական արդյունք էր, չնայած ամեն ինչի, նրա կուսակցությունը՝ Նոր Լիբերալիզմը, հավաքել էր ընդհանուր ձայների 10 % -ը և վերընտրվել որպես սենատոր, բայց Լիբերալ կուսակցությունը քննադատեց նրան նրանց միջև բաժանումներ ստեղծելու համար։
1982 թվականին Մեդելինյան քարտելի պարագլուխ՝ Պաբլո Էսկոբարը, փորձեց ներթափանցել Գալանի Նոր լիբերալիզմ կուսակցություն։ Գալանը նրան հրապարակավ մերժեց Անտիոքիայից և Կոլումբիայից ժամանած իր հազարավոր ընկերների առջև ։
Գալանը շարունակեց իր աճող կարիերան՝ չհեռանալով 1986 թ.-ին անցկացվող նախագահական թեժ պայքարից, որպեսզի կանխի Լիբերալ կուսակցության մասնատումը, և նա կրկին վերընտրվեց որպես սենատոր։ Սա թույլ տվեց, որ Լիբերալ կուսակցությունը վերստին ստանձնի Վիրջիլիո Բարկոնը, բայց իր իսկ կուսակցության գնով, որը կորցրեց նախորդ ընտրություններում ստացած ձայների 50 %-ը ։
Նախկին նախագահ Խուլիո Սեզար Տուրբբեյի միջնորդությամբ 1987 թվականին Գալանը վերադառնում է կուսակցություն և պատրաստվում է պաշտոնապես առաջադրել իր թեկնածությունը։ Գալանը պայքարում էր բռնությունների և կոռուպցիայի դեմ, որոնք տիրում էին ողջ Կոլումբիայում՝ Պաբլո Էսկոբարի և Գոնսալո Ռոդրիգեսի գլխավորած թմրամիջոցների քարտելի շնորհիվ։
Սպանություն
Համաձայն զեկույցների՝ մահափորձի առաջին սպառնալիքները Գալանը ստացել է իր տան հեռախոսին կատարված զանգի միջոցով։ Թռուցիկները մնացել էին փոստարկղում՝ սպառնալով սպանել կամ առևանգել նրա երեխաներին։ 1989-ի օգոստոսի 4-ին Մեդելլին այցելելու ժամանակ խափանվեց Գալանին RPG-ով սպանելու փորձը։ Մահափորձը կանխել են Անտիոքիայում՝ Կոլումբիայի ազգային ոստիկանության հրամանատար՝ Վալդեմար Ֆրանկլին Կվինտերոյի խմբում ծառայություն անցկացնողները։ Քվինտերոյին և Գալանին ուղեկցում էին Մեդելինի քաղաքապետ՝ Պեդրո Պաբլո Պալյեսը։ ինչպես Պալեսեսը, այնպես էլ Քվինտերիոն պետք է սպանվեին Գալանի մահափորձից մի քանի շաբաթվա ընթացքում։ Այս սպանություններից հետո Գալանն ու նրա ընտանիքը սահմանափակեցին իրենց ճանապարհորդությունները, հատկապես գիշերը ։
Ավելի ուշ, Գալանի աշխատակազմը տեղեկություն ստացավ կոլումբիական հետախուզական ծառայություններից, որտեղ խորհուրդ էին տալիս, որ նրա վրա հարձակումնր են լինելու Բոգոտայում։ Նրա աշխատակիցները նրան խորհուրդ էին տվել չուղևորվել Սոչա քաղաք և որ Վալեդուպար ուղևորությունը ավելի հարմար է և անվտանգ, քանի որ նա նաև պլանավորել էր մասնակցելո 1990 թվականի ֆուտբոլային խաղին, որը անցկացվում էր հարևան Բարանկիլայում, ՖԻՖԱ-ի Աշխարհի գավաթի խաղարկության որակավորման խաղն էր, որում խաղալու էր նաև կոլումբիական թիմը։ Վերջին պահին Գալանը փոխեց իր կարծիքը և հրամայեց իր աշխատակիցներին պատրաստվել մեկնել Սոչա ։ 1989-ի օգոստոսի 18-ին Գալանը, որին պաշտպանում էին տասնութ զինված թիկնապահներ սպանվեց, երբ նա քայլում էր դեպի բեմ՝ Սոչայի 10.000 մարդկանց առջև ելույթ ունենալու համար։ Կրակոցների հետևանքով առնվազն տասը մարդ վիրավորվել են։ Սա ստեղծեց պատերազմ, որը երկու կողմերն էլ չէին ցանկանում, մի կողմում Կոլումբիայի կառավարությունն էր, իսկ մյուս կողմում «The Extraditables»(թմրամիջոցների լորդերը)։ Երկու կողմերն էլ մահվան դեպքեր են գրանցել ռեկորդային թվով։
Կոլումբիայի թմրանյութերի քարտելը անհանգստացած էին Կոնգրեսում Միացյալ Նահանգների հետ արտահանձնման մասին պայմանագրի հնարավոր հաստատմամբ, և քաղաքական թշնամիները վախենում էին, որ Գալանի իշխանությունը նրանցից շատերին կմեկուսացնի ընտրողներից։ Վելեսկեսը հաստատեց, որ Սանտոֆիմիոն որոշակի ազդեցություն է ունեցել Էսկոբարի որոշումների կայացման հարցում, և նա լսել էր, որ Սանտոֆիմիոն ասում էր՝ «սպանիր նրան Պաբլո, սպանիր նրան» ։ Սանտոֆիմիոն Էսկոբարին ասաց, որ եթե Գալանը նախագահ դառնա, նա Էսկոբարին արտահանձնելու է Միացյալ նահանգներ։ Այլ ոճրագործների մասին հիշատակել է AUC կիսառազմակայանացված խմբի անդամ Էռնեստո Բաեզը, վկայեց, որ Գալանի սպանությունը կազմակերպել է կոլումբիական մաֆիան՝ զինված ուժերի և կոալիցիայի կոռումպացված անդամների մասնակցությամբ ։
Մահից հետո
Կեսար Գավիիրիան, որը քարոզարշավի ընթացքում եղել է Գալանի բանավեճերի ղեկավարը («Jefe de Debate»), եղավ նրա իրավահաջորդը՝ Գալանի ընտանիքի և նրա լիբերալ կուսակցության աջակիցների համաձայնությամբ։ 1990 թվականին նա ընտրվեց նախագահ ։
2004 թվականին իր վրա հարձակում կատարած անձանցից մեկը նամակ գրեց Գալանին, որում ասվում էր, որ Գալանի սպանությունը կատարվել է կոռումպացված կոլումբիական ոստիկանների և նրա մի քանի թիկնապահների օգնությամբ, որոնք աշխատում էին թմրանյութերի քարտելի համար, այդ թվում նաև Պաբլո Էսկոբարի և այլ նարկոբարոնների համար։
2005 թվականի մայիսի 13-ին նախկին արդարադատության նախարարը (1974) և Կոլումբիական լիբերալ կուսակցության կոնգրեսական Ալբերտո Սանտոֆիմիոն, որը հայտնի էր 1980-ականներին Պաբլո Էսկոբարի հետ ունեցած կապով (Էսկոբարը միացավ Սանտոֆիմիոյի քաղաքական շարժմանը), ձերբակալվեց և մեղադրվեց Գալանի սպանության համար ։
2007 թվականի հոկտեմբերի 11-ին Ալբերտո Սանտոֆիմիոն դատապարտվեց 24 տարվա ազատազրկման։ Հետագայում բողոքարկվեց և նա ազատ արձակվեց, սակայն 2011-ի օգոստոսին Գերագույն դատարանը կրկին որոշում կայացրեց նրան ձերբակալել ։
2010 թվականի նոյեմբերի 25-ին Կոլումբիայի դատախազները կալանքի որոշում կայացրեցին Կոլումբիայի անվտանգության գործակալության նախկին տնօրեն՝ Միգել Մազա Մարկեսի համար, որպեսզի պաշտոնաթող անեն գեներալի պաշտոնից և ձերբակալեն՝ Գալանի սպանությանը մասնակցելու համար։ Դատախազները պնդում էին, որ Մազան միտումնավոր թեթևացրել է Գալանի թիկնազորի զորակազմը՝ 1989 թվականի օգոստոսի 18-ին կատարված սպանությունը իրականացնելու համար ։
Ընտանիք
Մարիո Գալան Գոմեսի և Սեսիլիա Սարմինիտո Սուարեսի որդի՝ Գալանը նրանց 12 երեխաներից մեկն էր, իսկ մյուսները՝ Մարիա Լյուսին, Գաբրիելը, Սեսիլիան, Հելենան, Էլզան, Գլորիան, Անտոնիոն, Խուան Դանիելը, Մարիո Ավգուստոն, Ֆրանցիսկո Ալբերտոն և Մարիա Վիկտորիա Գալան Սարմենտոն։ Նա Կոլումբիայի նախկին գլխավոր դատախազ Ալֆոնսո Վալդիվիեսո Սարմինտոյի զարմիկն էր։ 1971 թվականին նա ամուսնացավ լրագրող Գլորիա Պաչո Կաստրոյի հետ և ունեցավ երեք երեխա՝ Խուան Մանուելը, Կլաուդիո Մարիոն և Կառլոս Ֆերնանդոն ։
Մեջբերումներ
Գալանը շատ էր սիրում Պիեռ Թեյլհարդ դե Չարդինի գաղափարները, որոնք մեծ ազդեցություն էին ունենում իր վրա և Նիկոս Կազանտակիսի գրքերը։ Նրա հայրը՝ Մարիոն, նկարագրում էր նրան որպես հոգևոր անձնավորություն, պարզ մարդ, անհատապես պայքար մղող` բարի և չարի միջև, իր իսկ անձը ճանաչելու համար։
«La sensibilidad social del autor, el hombre integral que buscaba y la lucha interna que Kazantzakis padeció y soportó a través de su vida entre el ángel y la bestia, entre la naturaleza interior y superior del hombre, entre el mundo pasional y el espíritu, lo fascinaban dice su padre- la búsqueda de esa trascendencia espiritual y el esfuerzo para realizarlo constituía para Luis Carlos el objetivo de la vida, no solamente en lo individual sino también en lo colectivo»
«Կոլումբիացի տղամարդիկ կրքոտ են, բայց նրանց կիրքը ուղված էր ոչ թե կուսակցություններին, այլ այլասերում էին նրանց ոգիները, և հազարավոր հայրենակիցներ մահվան էին մատնվում եսասիրության պատճառով։ Այժմ մեր կիրքը Կոլումբիան է, և մենք հավատում ենք այս իդեալին, որպես այն միակին, որը կարող է համախմբել ամբողջ երկիրը »:
- Գալանի նախընտրական կարգախոսը
Ծանոթագրություններ
Կատեգորիա:Կոլումբիայի քաղաքական գործիչներ Կատեգորիա:20-րդ դարի լրագրողներ Կատեգորիա:Սպանված քաղաքական գործիչներ
Վաժնյա (Սուվորոշի վտակ)
Վաժնյա (Важня), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Սուվորոշի գետի ձախ ափին՝ 31 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կյուրասաո (խմիչք)
Կյուրասաո (Curaçao), բուրումնավետ լիկյոռ, պատրաստվում է գինու սպիրտից, չորացրած նարնջի կեղևից, մշկընղկույզից, մեխակից և դարչինից։ Կարող է լինել նարնջագույն, կապույտ, կանաչ կամ անգույն։
Այս խմիչքի հայրենիքը Կյուրասաո կղզին է, մտնում է Վեստ Ինդիայի հոլանդական կղզիների մեջ (Կարիբյան ծովի մեջ)։ Պարունակում է 30 % սպիրտ։
Գոյություն ունեն Կյուրասաոի տարբեր տեսակներ. սպիտակ Կյուրասաո (White Curaçao), կանաչ Կյուրասաո (Green Curaçao), նարնջագույն Կյուրասաո (Orange Curaçao), կապույտ Կյուրասաո (Blue Curaçao)։
Աշխարհում հայտնի կոկտեյլներց մեկը պատրաստվում է Բլու Կյուրասաո լիկյոռի օգնությամբ (Monin Blue Curaçao)։
Արտաքին հղումներ
Կատեգորիա:Լիկյորներ
Յանդեքս.Ժողովրդական քարտեզ
Ժողովրդական քարտեզը դա Յանդեքսի քարտեզագրաֆիկական համակարգ է, որը բացվել է 2010 թ. ապրիլի 8 ին։ Այն Յանդեքս․ Քարտեզից տարբերվում է նրանով, որ հնարավորություն է տալիս օգտատերերին անընդհատ ավելացնել քարտեզագրակական ինֆորմացիան։ Ի տարբերություն OpenStreetMap-ի Յանդեքսը այս քարտեզը համարում է անձնական մտավոր սեփականություն։ Այս պրոեկտի հիմնական նպատակը՝ բավականին բարձր որակի տվյալների ստացումն է, որից հետո նրանք հրապարակվում են և օգտագործվում են Յանդեքս․Քարտեզի գործող ծառայությունների համար, սակայն Ժողովրդական քարտեզում կատարված փոփոխությունները միանգամից չեն արտացոլվում Յանդեքս Քարտեզում։
Խմբագրում
Ժողովրդական քարտեզը կարող են խմբագրել Յանդեքսում գրանցված ցանկացած օգտատերեր. Քարտեզի խմբագրման համար օգտագործվում է բավականին պարզ վեբ խմբագիր. Օգտատերերը կարող են խմբագրել կամ փոփոխել այն ամենը ինչ կցանկանան անմիջապես քարտեզում, հնարավոր է նաև ավելացնել նոր օբյեկտներ, ինչպիսիք են՝ ճանապարհները, գետերը և այլն։ Բացի այդ օգտատերերը կարող են ավելացնել շենքեր, անտառներ, ջրվեժներ և այլ խոշոր օբյեկտներ։ Այստեղ հասանելի են 3 ռեժիմներ՝ քարտեզային, արբանյակային և հիբրիդային, որոնք հնարավորություն են տալիս օգտատերերին նայել քարտեզային տվյալներ, արբանյակային նկարներ և կոմբինացված։ Հասանելի են նաև 3 տեսակի նկարելու գործիքներ՝ պիտակներ, գծեր (ճանապարհներ, գետեր նկարելու համար) և պոլիգոն (տների, լճերի, այգիների սահմանները բնորոշելու համար)։
Հասանելիություն
Ներկա ժամանակում այս ծառայությունը հասնալի է հետևյալ տարածքներում։ Օգտատերերը կարող են փոփոխություններ կատարել անկախ իրենց աշխարհագրական դիրքից։
Արտաքին հղումներ
Կատեգորիա:2010 ծրագրային ապահովումներ
Սանկուր (Սոմի գավառ)
Սանկուր (Sancourt), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 115 կմ հյուսիս-արևելք, Ամյեն քաղաքից 55 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 183 աշխատունակ (15-64 տարեկան) բնակիչ, որոնցից ակտիվ էին 130-ը, իսկ ոչ ակտիվները` 53։ Ակտիվության ցուցանիշը կազմում է 71,0 %։ 130 աշխատունակ մարդկանցից աշխատել է 117 անձ (58 տղամարդ և 59 կին)։ Գործազուրկ են եղել 13 անձ (5 տղամարդ և 8 կին)։ 53 անաշխատունակներից 14-ը եղել են աշակերտներ կամ ուսանողներ, 27-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ալեն Քիգան
Քիգան Ֆիլիպ Ալեն (Keegan Phillip Allen, ), ամերիկացի դերասան, լուսանկարիչ և երաժիշտ։ Առավել հայտնի է «Հմայիչ խաբեբաներ» հեռուստասերիալում Թոբի Քավանոյի դերով։
Կյանք և կարիերա
Ալենը ծնվել է 1989 թվականի հուլիսի 22-ին, Կալիֆոռնիայում՝ Յոհան Սնայդերի և դերասան Ֆիլիպ Ալենի ընտանիքում ։ Դեռահաս տարիքում նա հետաքրքրված էր լուսանկարներով և կինեմատոգրաֆիայով ։ Ալենը ազգությամբ հրեա է ։
Տասներեք տարեկանում նա ստացել է իր առաջին դերը՝ Animal Planet փաստագրական ֆիլմում ։ 2002 թվականին նա նկարահանվել է «Small Emergencies» կարճամետրաժ ֆիմում։ Երկարատև ընդմիջումից հետո 2010 թվականին նա հայտնվել է Nickelodeon հեռուստաալիքի «Դեպի մեծ ժամանակներ» հեռուստասերիալում ։ Նույն թվականին նա նկարահանվել է «As a Last Resort» ֆիլմում։ Ավելի ուշ նա ստացել է իր հայտնի Թոբի Քավանի դերը «Հմայիչ խաբեբաները» հեռուստասերիալում՝ խաղալով Սպենսեր Հաստինգի (Տրոյան Բելիսարիո) հետ, որը հեռարձակվել է ABC Family կողմից։ 2013 թվականին նա «Ես ատում եմ իմ աղջկան» ֆիլմում ստանում է Ջեյկի դերը։
2013 թվականին նա նկարահանվել է Տեմար Մալաքեի «Karma's Not Pretty» տեսահոլովակում ։
2015 թվականին նա հրատարակել է «life.love.beauty» անունով գիրքը։
Արտաքին հղումներ
Կատեգորիա:Ամերիկացի կինոդերասաններ Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի լուսանկարիչներ Կատեգորիա:Ամերիկացի թատերական ռեժիսորներ Կատեգորիա:Ամերիկացի երաժիշտներ
Ֆուտբոլի աշխարհի առաջնություն 2018 վիճակագրություն
Այստեղ ներկայացված է Ֆուտբոլի աշխարհի առաջնություն 2018-ի վիճակագրությունը։
Հետխաղյա տասնմեկ մետրանոցների արդյունքում գրանցված գոլերը ներառված չեն վիճակագրություններում։
Ռմբարկուներ
<section begin=Goalscorers /> 64 հանդիպման ընթացքում խփվել է 169 գոլ։
Աղբյուր` ՖԻՖԱ <section end=Goalscorers />
Ծանոթագրություններ
Կատեգորիա:Ֆուտբոլի աշխարհի առաջնություն 2018
Զբորովյան պայմանագիր
Զբորովյան պայմանագիր 1649 թ., կնքվել է լեհական թագավոր Յան Կազիմիրի և Ուկրաինայի հետման Բոգդան Խմելնիցկու միջև, օգոստոսի 8 (18)-ին, ուկրաինական ժողովրդի ազատագրական պայքարի ժամանակ։ Ժողովրդի դժգոհությունը և լեհերի կողմից պայմանագիրը չվավերացնելը հանգեցրին պատերազմական գործողությունների վերսկսմանը՝ 1651 թ. սկզբին։
Կատեգորիա:1649
Պիրյատինի շրջան
Պրիյատինի շրջան (Пирятинський район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Պիրյատին ։
Աշխարհագրություն
Շրջանի տարածքի մակերեսը կազմում է 860 կմ²։
Բնակչություն
2001 թվականի մարդահամարի արդյունքներով շրջանում բնակվում էր 36499 մարդ։ Բնակչության խտությունը կազմում էր 42,44 մարդ/կմ²։
Արտաքին հղումներ
Կատեգորիա:Պոլտավայի մարզ Կատեգորիա:Ուկրաինայի շրջաններ
Մարց (այլ կիրառումներ)
Մարց, կարող է վերաբերել՝
Մացուկավա (այլ կիրառումներ)
Մացուկավա, կարող է վերաբերել՝
Էպիրուս
Էպիրուս (, Ήπειρος, Իպիրոս ), աշխարհագրական և պատմական շրջան է հարավարևելյան Եվրոպայում, որն այժմ բաժանվում է Հունաստանի և Ալբանիայի միջև։ Այն ընկած է Պինդոսի լեռների և Հոնիական ծովի միջև, ձգվում է Վլորայի ծոցից և հյուսիսում գտնվող Աքրոկերա լեռներից մինչև Ամբրասյան ծոցը և հարավում՝ քանդված հռոմեական Նիկոպոլիս քաղաքը ։ Ներկայումս այն հյուսիս-արևմտյան Հունաստանում բաժանված է Էպիրոս և Գիրոկաստեր շրջանների, իսկ հարավային Ալբանիայում՝ Բերատի։ Էպիրոսի ամենամեծ քաղաքը Յանինան է, որը տեղակայված է Էպիրոսի տարածաշրջանում, Գիրոկաստերը ամենամեծ քաղաքն է Էպիրոսի ալբանական մասում ։